CELEX: 62018CA0159
Language: fi
Date: 2019-06-26 00:00:00
Title: asia C-159/18: Unionin tuomioistuimen tuomio (neljäs jaosto) 26.6.2019 (ennakkoratkaisupyyntö, jonka on esittänyt juge de paix du troisième canton de Charleroi — Belgia) — André Moens v. Ryanair Ltd (Ennakkoratkaisupyyntö — Lentoliikenne — Asetus (EY) N:o 261/2004 — 5 artiklan 3 kohta — Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettava korvaus — Ulottuvuus — Vapautuminen korvausvelvollisuudesta — Poikkeuksellisten olosuhteiden käsite — Lentoaseman kiitotiellä oleva polttoaine)

19.8.2019   
            
            
               FI
            
            
               Euroopan unionin virallinen lehti
            
            
               C 280/6
            
         
      Unionin tuomioistuimen tuomio (neljäs jaosto) 26.6.2019 (ennakkoratkaisupyyntö, jonka on esittänyt juge de paix du troisième canton de Charleroi — Belgia) — André Moens v. Ryanair Ltd
      (asia C-159/18) (1)
      
      (Ennakkoratkaisupyyntö - Lentoliikenne - Asetus (EY) N:o 261/2004 - 5 artiklan 3 kohta - Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettava korvaus - Ulottuvuus - Vapautuminen korvausvelvollisuudesta - Poikkeuksellisten olosuhteiden käsite - Lentoaseman kiitotiellä oleva polttoaine)
      (2019/C 280/06)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Juge de paix du troisième canton de Charleroi
      
         Pääasian asianosaiset
      
      
         Kantaja: André Moens
      
         Vastaaja: Ryanair Ltd
      
         Tuomiolauselma
      
      
                  1)
               
               
                  Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annetun Euroopan parlamentin ja neuvoston asetuksen (EY) N:o 261/2004 5 artiklan 3 kohtaa, luettuna kyseisen asetuksen johdanto-osan 14 ja 15 perustelukappaleen valossa, on tulkittava siten, että se, että lentoaseman kiitotiellä on polttoainetta, minkä johdosta kiitotie on suljettu ja näin ollen lento on viivästynyt pitkäaikaisesti kyseiseltä lentoasemalta lähdettäessä tai sinne saavuttaessa, kuuluu kyseisessä säännöksessä tarkoitettujen poikkeuksellisten olosuhteiden käsitteen alaan, kun kyseessä oleva polttoaine ei ole peräisin tuon lennon toteuttaneen lentoliikenteen harjoittajan ilma-aluksesta.
               
            
                  2)
               
               
                  Asetuksen N:o 261/2004 5 artiklan 3 kohtaa, luettuna kyseisen asetuksen johdanto-osan 14 ja 15 perustelukappaleen valossa, on tulkittava siten, että se, että lentoaseman kiitotiellä on polttoainetta, minkä johdosta kiitotie on suljettu, — ja minkä on osoitettu merkitsevän poikkeuksellista olosuhdetta — on katsottava kyseisessä säännöksessä tarkoitetuksi olosuhteeksi, jota ei olisi voitu välttää, vaikka kaikki kohtuudella edellytettävät toimenpiteet olisi toteutettu.
               
            
         (1)  EUVL C 166, 14.5.2018.